Marija Šerifović trijumfovala na pesmi Evrovizije
"Mislim da ću tek sutra da shvatim šta se dogodilo. Ovo je za Kragujevac, za Beograd, za novu Srbiju, ja se nadam", rekla je Šerifoviće
Prva predstavnica Srbije u istoriji "Evrovizije"  ubedljivo je večeras pobedila na tom takmičenju, pesmom "Molitva". "Hvala svima, hvala Evropo" , rekla je kratko Šerfovićeva po proglašenju pobede. Ona je, pošto je od Deda Mraza primila nagradu, izvela pobedničku pesmu, držeći zastavu Srbije, koju je uzela iz publike. Šerifovićeva je pobedila sa 268 poena, na drugom mestu je Ukrajina sa 235, a na trećem Rusija 207 bodova. Srbija nije dobila glasove od samo pet, od 42 zemlje učesnice ovogodišnjeg, 52. evrovizijskog takmičenja. Voditelji programa Jana Pelkonen i Miko Lepilami nekoliko puta su ponovili da je to velika pobeda za zemlju koja prvi put kao nezavisna učestvuje na tom evropskom takmičenju. On je navela da je nešto obećala i da, "kao prava škorpija", kada nešto obeća, to i ispuni. Pesmu "Molitva" komponovao je Vladimir Graić, a autor teksta je Saša Milošević Mare. Pobednicu "Pesme Evrovizije" očekuje sedmodnevna promotivna turneja po evropskim gradovima.